kalixlouiis/myanmar-wikipedia-corpus huggingface dataset:
အနုပညာအလုပ်မှ မော်ဒယ်လ်အဖြစ်သို့ ပြောင်းလဲပြီးနောက် ပို၍ ကျော်ကြားလာခဲ့သည်။
၂၀၁၇ ခုနှစ်တွင် သူပါဝင်သည့် ဇာတ်ကားများသည် အထူးအောင်မြင်မှုများရရှိလာခဲ့သည်။
ပညာပေးဇာတ်ကား ရွှေကြာ ၌ သူ၏ သရုပ်ဆောင်မှုသည် ပီပြင်ခဲ့သဖြင့် ပရိတ်သတ်၏ အားပေးမှုကိုခံခဲ့ရသည်။
နောက်ပိုင်းတွင် သူသည် မော်ဒယ်အလုပ်ကို ပိုမိုအားစိုက်ခဲ့သည်။
ဖမ်းဆီးခံရခြင်း သရုပ်ဆောင် သင်ဇာဝင့်ကျော် သည် ၂၀၂၂ ခုနှစ်၊ ဩဂုတ် ၅ ရက်နေ့တွင် ဖမ်းဆီးခံခဲ့ရသည်။
စစ်ကောင်စီ က အမေရိကန်အခြေစိုက် Exantria ညစ်ညမ်းဝက်ဆိုက်ဒ်တွင် လိင်အသားပေး ဓါတ်ပုံနှင့် ဗီဒီယိုများအား အခ ကြေးငွေ ရယူကာ ဖြန့်ဝေလျက်ရှိသည်ကို စစ်ဆေးတွေ့ရှိခဲ့သဖြင့် ဖမ်းဆီးခဲ့သည်ဟု ပြောဆိုခဲ့သည်။
ရန်ကုန်၊ အင်းစိန်ထောင်တွင်းတရားရုံးက ၂၀၂၂ ခုနှစ် ဒီဇင်ဘာလ ၂၃ ရက် တွင် အီလက်ထရွန်နစ် ဆက်သွယ်ဆောင်ရွက်ရေး ဥပဒေ ပုဒ်မ - ၃၃ (က) ဖြင့် ထောင်ငါးနှစ် ချမှတ်ခဲ့သည်။
၂၀၂၅ ခုနှစ်၊ဇန်နဝါရီ ၄ ရက် တွင် ရန်ကုန် အင်းစိန်အကျဉ်းထောင်မှနေ၍ လွတ်ငြိမ်းဖြင့် ပြန်လည် လွတ်မြောက်ခဲ့သည်။
ယွန်းဝတီလှိုင် (၉ အောက်တိုဘာ ၂၀၀၅ မွေးဖွား) သည် မြန်မာနိုင်ငံသူ မြန်မာ့လက်ရွေးစင် အမျိုးသမီး‌ ဘောလုံးသမား ဖြစ်သည်။
မကွေးတိုင်း ‌တောင် တွင်းကြီး မြို့နယ်၊ ချင်းသပြေပင်ရွာ ဇာတိဖွား ဖြစ်သည်။
၂၀၂၄ အာရှဖလား ခြေစစ်ပွဲအောင် အသက် ၂၀ အောက် မြန်မာ့လက်ရွေးစင် အမျိုးသမီး‌ ဘောလုံးသမားလည်း ဖြစ်သည်။
အောင်ပွဲနဲ့အတူ ရွာပြန်လာတဲ့ ယူ- ၂၀ ကစားသမား ယွန်းဝတီလှိုင်ကို ရွာလုံးကျွတ်ကြိုဆို၊ ၂၀၂၃ မတ် ၈၊ PCT Newsသူသည် ညာတောင်ပံ တိုက်စစ် ကစားသမားလည်း ဖြစ်သည်။
ငယ်ဘဝ ၂၀၀၅ ခုနှစ် အောက်တိုဘာ ၉ ရက် နေ့ တွင် မွေး ဖွားသည်။
မွေးချင်း ၆ ဦးတွင် ဒုတိယအငယ်ဆုံး နို့ညှာသမီးဖြစ်သည်။
ဘောလုံးမျိုးရိုးမရှိဘဲ ဘောလုံးသမား ဖြစ်လာသူဖြစ်သည်။
ယွန်းဝဒီလှိုင် ကို ရှလွတ်လို့ ဘာလို့ ခေါ်ကြတာလဲ အင်တာဗျူး ဆောင်းပါး၊ ၂၀၂၅ အောက်တိုဘာ ၄၊ Sports We All Trust Entertainment - SWAT E ကိုးကား ကဏ္ဍ:မြန်မာအမျိုးသမီး ဘောလုံးသမားများ ကဏ္ဍ:၂၀၀၅ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
တခအိချိ ဆနအဲ ()(၇ မတ် ၁၉၆၁ မွေးဖွား) သည် ဒုတိယကမ္ဘာစစ် ပြီးကတည်းက ဂျပန်နိုင်ငံကို အဆက်မပြတ်နီးပါး အုပ်ချုပ်လာခဲ့သည့် လစ်ဘရယ် ဒီမိုကရက်တစ်ပါတီ၏ ပထမဆုံး အမျိုးသမီး ဥက္ကဋ္ဌ ဖြစ်သည်။
ဝါရင့်ဂျပန်နိုင်ငံရေးသမားဖြစ်သူ ၎င်းသည် အောက်လွှတ်တော်အမတ်တစ်ဦးလည်းဖြစ်ပြီး၊ဝန်ကြီးချုပ် ရှင်ဇို အာ့ဘဲ့ နှင့် ဖူမီအို ခီရှိဒ လက်အောက်တို့တွင် ၀န်ကြီးရာထူးများကို တာဝန်ထမ်းဆောင်ခဲ့သူ ဖြစ်သည်။
ငယ်ဘဝနှင့်ပညာရေး တခအိချိ ဆနအဲသည် ၁၉၆၁ ခုနှစ် မတ် ၇ ရက် တွင် ဂျပန်နိုင်ငံ ၊ နာရာပြည်နယ်၊ ယမာတိုကိုရီယမာမြို့တွင် မွေးဖွားခဲ့သည်။
နာရာပြည်နယ်တွင် မွေးဖွားပြီးကြီးပြင်းလာသည့် သူ၏ဖခင်မှာ တိုယိုတာ ၏ မော်တော်ယာဉ်ကုမ္ပဏီ တစ်ခုတွင် အလုပ်လုပ်ခဲ့ပြီး၊ မိခင်မှာ နာရာ ပြည်နယ်ရဲတပ်ဖွဲ့ တွင် တာဝန်ထမ်းဆောင်သူဖြစ်သည်။
တာကအိချီသည် နာရာပြည်နယ်၊ အူနဘီ အထက်တန်းကျောင်းတွင် ပညာသင်ကြားခဲ့သည်။
သူသည် ကိုဘေးတက္ကသိုလ် (Kobe University) မှ နိုင်ငံရေးသိပ္ပံ နှင့် စီးပွားရေးနယ်ပယ်ဆိုင်ရာဘွဲ့ ကို ရရှိခဲ့သည်။
သူသည် ၁၉၈၇ ခုနှစ်တွင် Matsushita Institute of Government and Management ၏ အထောက်အပံ့ဖြင့် အမေရိကန်သို့ သွားရောက်ခွင့်ရရှိခဲ့သည်။
၎င်းသည် ထိုအထောက်အပံ့ကြောင့် အမေရိကန်နိုင်ငံရေးနှင့်လွှတ်တော်နယ်ပယ်များအား လေ့လာသင်ယူခွင့် ရရှိခဲ့သည့်အပြင် အမေရိကန် ဒီမိုကရက်တစ်ပါတီမှ အမျိုးသမီးလွှတ်တော်ကိုယ်စားလှယ် Patricia Schroeder ၏ ရုံးတွင် အချိန်ပြည့်လေ့လာသင်ယူသူအဖြစ်ပါ အခွင့်အရေးရရှိခဲ့သည်။
၁၉၈၉ ခုနှစ် တွင် အမေရိကန်မှ ပြန်လာခဲ့ပြီးနောက်၊ ၎င်းသည် အမေရိကန်နိုင်ငံရေးအတွေ့အကြုံရှိသည့် ဥပဒေသုံးသပ်သူ အဖြစ် မီဒီယာများက၏ အာရုံစိုက်မှုကို ခံခဲ့ရသည်။
သူသည် အမေရိကန်နိုင်ငံရေး အတွေ့အကြုံကို အခြေခံပြီး စာအုပ်များလည်းရေးသားခဲ့သည်။
ထို့နောက် ၁၉၈၉ ခုနှစ် မတ်တွင် TV Asahi ၏ “Kodawari TV Pre-Stage” အင်္ဂလိပ်ပိုင်း၌ ဆရာမအဖြစ် တာဝန်ထမ်းဆောင်ခဲ့သည်။
နိုင်ငံရေးဘဝဖြတ်သန်းမှု တခအိချိ ဆနအဲ သည် ၁၉၉၃ ခုနှစ်တွင် မွေးရပ်မြေ၏ ရွေးကောက်ခံအမတ် အဖြစ် စတင်ရွေးချယ်ခံရမှုမှစ၍ နိုင်ငံရေးလောကထဲ ဝင်ရောက်လာခဲ့သည်။
၁၉၉၆ ခုနှစ်တွင် လစ်ဘရယ် ဒီမိုကရက်တစ်ပါတီဝင် ဖြစ်လာသည်။
၂၀၁၄ ခုနှစ်မှစ၍ အစိုးရအဖွဲ့ထဲ နေရာစပေးခံလာရသည်။
သူသည် ဂျပန်အစိုးရအဖွဲ့အတွင်း အမျိုးမျိုးသော ဝန်ကြီးရာထူးများကို ထမ်းဆောင်ခဲ့သည်။
အဓိကတာဝန်များမှာ စီးပွားရေးဆိုင်ရာလုံခြုံရေးဝန်ကြီး ၊ သယ်ယူပို့ဆောင်ရေးနှင့် ဆက်သွယ်ရေးဝန်ကြီး ၊ နည်းပညာနှင့် အမျိုးသမီးရေးရာဝန်ကြီး နေရာများ ဖြစ်သည်။
၊ ပုဂ္ဂိုလ်ရေးဘဝ သူသည် အိမ်ထောင်သည်တစ်ဦးဖြစ်သည်။
ပါတီဥက္ကဋ္ဌ ဖြစ်လာပုံ ၂၀၂၅ ခုနှစ်၊စက်တင်ဘာ ၇ ရက် တွင် ဂျပန်နိုင်ငံ၏ ဝန်ကြီးချုပ် နှင့် အာဏာရပါတီ လစ်ဘရယ်ဒီမိုကရက်တစ်ပါတီ ဥက္ကဋ္ဌ ရှိဂဲရု အီရှီဘာသည် ဝန်ကြီးချုပ်ရုံး၌ သတင်းစာရှင်းလင်းပွဲပြုလုပ်စဥ် လစ်ဘရယ်ဒီမိုကရက်တစ်ပါတီ ဥက္ကဋ္ဌ ရာထူးမှ နုတ်ထွက်ရန် ဆုံးဖြတ်ကြောင်း ကြေညာခဲ့သည်။
၂၀၂၅ ခုနှစ်၊ စက်တင်ဘာ ၂၂ ရက်တွင် လွှတ်တော်အမတ်ငါးဦးသည် ၎င်းတို့၏ ပြိုင်ပွဲဝင်လျှောက်လွှာများကို တင်သွင်းခဲ့ခြင်းဖြင့် ဂျပန်နိုင်ငံ၏ အဓိက အာဏာရလစ်ဘရယ်ဒီမိုကရက်တစ်ပါတီခေါင်းဆောင် ရွေးကောက်တင်မြှောက်ပွဲကို တရားဝင်စတင်ခဲ့သည်။
ပထမအကျော့ မဲပေးမှု၌ စီးပွားရေးဆိုင်ရာလုံခြုံရေးဝန်ကြီးဟောင်း တခအိချိ ဆနအဲ သည် ၁၈၃ မဲ ရရှိခဲ့ပြီး၊စိုက်ပျိုးရေးဝန်ကြီး Koizumi Shinjiro သည် ၁၆၄ မဲ၊အစိုးရအဖွဲ့အတွင်းဝန်ချုပ် Hayashi Yoshimasa သည် ၁၃၄ မဲ၊ စီးပွားရေးဆိုင်ရာ လုံခြုံရေးဝန်ကြီးဟောင်း Kobayashi Takayuki သည် ၅၉ မဲ နှင့် ပါတီ၏ အထွေထွေအတွင်းရေးမှူးချုပ်ဟောင်း Motegi Toshimitsu သည် ၄၉ မဲ အသီးသီးရခဲ့သည်။
မဲအများဆုံးရရှိထားသူ ၂ဦးအတွက် အဆုံအဖြတ်ပေးမည့် ၂၀၂၅ ခုနှစ် နိုဝင်ဘာ ၄ ရက် ဒုတိယအကျော့မဲပေးမှုတွင် တာကအိချီသည် စိုက်ပျိုးရေးဝန်ကြီးကို ၁၈၅ မဲ၊ ၁၅၆ မဲဖြင့် အနိုင်ရပြီး ပါတီခေါင်းဆောင်အဖြစ် ရွေးချယ်ခံခဲ့ရသည်။
ဤသို့ဖြင့် သူသည် ဒုတိယကမ္ဘာစစ် ပြီးကတည်းက ဂျပန်နိုင်ငံကို အဆက်မပြတ်နီးပါး အုပ်ချုပ်လာခဲ့သည့် လစ်ဘရယ် ဒီမိုကရက်တစ်ပါတီ၏ ပထမဆုံး အမျိုးသမီး ဥက္ကဋ္ဌ ဖြစ်လာခဲ့သည်။
နိုင်ငံရေးခံယူချက် ဗြိတိန်နိုင်ငံ၏ဝန်ကြီးချုပ် မာဂရက်သက်ချာကို အားကျသူဟု လူသိထင်ရှား ထုတ်ဖော်ပြောဆိုထားသည့် ၎င်းသည် ကွန်ဆာဗေးတစ်အမာခံတစ်ဦး ဖြစ်သည်။
လုပ်ကြံခံခဲ့ရသည့် ဂျပန်၏ သက်တမ်းအရှည်ဆုံးဝန်ကြီးချုပ်ဟောင်း ရှင်ဇို အာ့ဘဲ့ ၏ မဟာမိတ်လည်း ဖြစ်ခဲ့သည်။
ကိုးကား ကဏ္ဍ:ဂျပန် နိုင်ငံရေးသမားများ။
ဂျပန်နိုင်ငံ၏ ဝန်ကြီးချုပ် သည် ဂျပန်အစိုးရအဖွဲ့၏ အကြီးအကဲဖြစ်သည်။
ဝန်ကြီးချုပ်သည် ဂျပန်နိုင်ငံ၏ အစိုးရအဖွဲ့ကို ဦးဆောင်ရပြီး၊နိုင်ငံ့၀န်ကြီးများကို ရွေးချယ်ထုတ်ပယ် ခွင့်ရှိသည်။
ဝန်ကြီးချုပ်သည် ဂျပန်နိုင်ငံ ကိုယ်ပိုင်ကာကွယ်ရေးတပ်ဖွဲ့၏ စစ်ဦးစီးချုပ်လည်းဖြစ်သည်။
ခန့်အပ်မှု လွှတ်တော်သည် ၀န်ကြီးချုပ် အမည်စာရင်းတင်သွင်းသည်။
ထို့နောက် ဧကရာဇ်မင်းတရားမှ ခန့်အပ်ပေးသည်။
ဝန်ကြီးချုပ်သည် ရာထူးဆက်ခံရန် အောက်လွှတ်တော်၏ ထောက်ခံမှုရရှိရန် အဓိက လိုအပ်သည်။
ပထမဆုံးအရပ်သားဝန်ကြီးချုပ်မှာ Itō Hirobumi ဖြစ်သည်။
သူသည် ၁၈၈၅ ခုနှစ်၊ဒီဇင်ဘာ ၂၂ ရက် တွင် စတင်တာဝန်ယူခဲ့သည်။
သက်တမ်းအကြာဆုံး ၀န်ကြီးချုပ် မှာ ရှင်ဇို အာ့ဘဲ့ ဖြစ်သည်။
သက်တမ်းအတိုဆုံးမှာ မင်းသား Naruhiko Higashikuni ဖြစ်ပြီး ငါးဆယ့်လေးရက်ကြာသာ အမှုထမ်းခဲ့သည်။
link=https://en.wikipedia.org/wiki/File:IT%C5%8C_Hirobumi.jpg|thumb|Itō Hirobumiဂျပန်နိုင်ငံ၏ ပထမဦးဆုံးဝန်ကြီးချုပ် ကိုးကား ကဏ္ဍ:ဂျပန်နိုင်ငံ၏ အုပ်ချုပ်ရေး ကဏ္ဍ:ဂျပန်နိုင်ငံ၏ ဝန်ကြီးချုပ်များ။
ဤစာရင်းသည် ဂျပန်နိုင်ငံရှိတောင်များစာရင်းဖြစ်ပြီး အမြင့်အလိုက် စီစဉ်ထားသည်။
၁၀၀၀ မီတာအထက် thumb|ဂျပန်နိုင်ငံတွင် အမြင့်ဆုံးဖြစ်သည့် ဖူဂျီတောင် တောင် မီတာ ပေ စီရင်စု ၁၀၀၀ မီတာအောက် Mountain Metres Feet Prefecture ပြင်ပလင့်များ ကဏ္ဍ:ဂျပန်နိုင်ငံရှိ တောင်များ။
ဘုံတိုရွာ အစုအပြုံလိုက် သတ်ဖြတ်ခံရမှု တနည်း ချောင်းဦးဆီမီးသပိတ် ဗုံးကြဲခံရမှု သည် စစ်ကိုင်းတိုင်းဒေသကြီး၊ချောင်းဦးမြို့နယ်၊ညောင်ပင်သာ (ကိုင်းဆယ်)ကျေးရွာအုပ်စု၊ဘုံတိုရွာ တွင် ၂၀၂၅ ခုနှစ် အောက်တိုဘာ ၆ ရက်၊သီတင်းကျွတ်လပြည့်ည ၈နာရီ ၃၀မိနစ်ခန့် တွင် တပ်မတော် (လေ) မှ အရပ်သားများအား အစုအပြုံလိုက် သတ်ဖြတ်ခဲ့သည့် ဖြစ်ရပ် ဖြစ်သည်။
ဤဖြစ်စဥ်သည် ၂၀၂၁ စစ်အာဏာသိမ်းပြီးနောက်ပိုင်း အစုအလိုက်အပြုံလိုက် အသက်ဆုံးခဲ့ကြရသည့် ဖြစ်စဥ်တစ်ခုလည်း ဖြစ်ခဲ့သည်။
ဖြစ်စဥ်ဖြစ်ပွားခြင်း ၂၀၂၅ ခုနှစ်၊အောက်တိုဘာ ၆ ရက်၊ည ၈နာရီ ၃၀ မိနစ်ခန့်အချိန်တွင် ဘုံတိုရွာ စာသင်ကျောင်းရှေ့၌ သီတင်း ကျွတ်ဆီမီးသပိတ်ပြုလုပ်နေသည့် သပိတ်အင်အားစုများ၊ လက်နက်ကိုင်တပ်ဖွဲ့ဝင်များအပြင်၊ ကျေးရွာဒေသခံပြည်သူ ၁၀၀ဦးခန့်ကို အနောက်မြောက်တိုင်းစစ်ဌာနချုပ်(နမခ) မှ တက်လာသည့် ပါရာမော်တာ (လေထီးတပ် စက်ယာဥ်)က ၁၂၀ မမ ဗုံးသီးနှစ်လုံးဖြင့် ကြဲချတိုက်ခိုက်ခဲ့ခြင်းဖြစ်သည်။
မျက်မြင်သက်သေတစ်ဦးဖြစ်သူ ချောင်းဦးပြည်သူ့ကာကွယ်ရေးအဖွဲ့ (ပကဖ) တာဝန်ရှိသူတစ်ဦးက သီတင်း ကျွတ်ဆီမီးသပိတ်လှုပ်ရှားမှုပြီးခါနီး သပိတ်တရားဟောနေချိန်၌ စက်တပ်လေထီးက ဗုံးကြဲချခဲ့သည်ဟု ဘီဘီစီသတင်းဌာန အား ဖြေကြားသည်။
ထိုဆီမီးပူဇော်ပွဲသည် ဘုံတိုရွာအပါအဝင်အနီးအနားရှိ ကျေးရွာ ၆ ရွာမှ ပြည်သူများလည်း လာရောက် စုပေါင်းပြုလုပ်ကြသည့်အတွက် မီးရောင်များဖြင့်အထင်းသား စည်းကားနေချိန်တွင် ဗုံးသီးကြဲချတိုက်ခိုက်ခံရခြင်းဖြစ်သည်။
ဖြစ်စဉ်ကြောင့် မုံရွာ-အမြင့်လမ်းသပိတ်ဦးဆောင်ကော်မတီဝင် များဖြစ်ကြသည့် ကိုချမ်းငြိမ်းအောင်၊ ကိုညီညီဇော်၊ ကိုကံမြင့် နှင့် ကိုဇော်လင်းနိုင် တို့ အပါအဝင် အရပ်သား ၂၀ထက်မနည်း သေဆုံးခဲ့ပြီး၊ဒဏ်ရာရသူသည် ၅၇ ဦးကျော်ရှိခဲ့သည်။
ပါရာမော်တာ (လေထီးတပ် စက်ယာဥ်)သည် ည ၁၁ နာရီတွင် ထိုနေရာကိုပင် ထပ်မံလာရောက်ပြီး ဗုံးသီး ၂ လုံးကြဲချပြန်ရာ၊ ဒေသခံပြည်သူများ ထိခိုက်မှုမရှိခဲ့သော်လည်း လူနေအိမ်တစ်ချို့မှာမူ ပျက်စီးသွားခဲ့ရသည်။
ကိုးကား ကဏ္ဍ:စစ်ကိုင်းတိုင်းဒေသကြီး ကဏ္ဍ:မြန်မာနိုင်ငံရှိ လူသတ်ပွဲများ စာရင်း ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)။
တပ်မ‌တော်အထူးလုံခြုံရေးတပ်ဖွဲ့ သို့မဟုတ် (; အတိုကောက် S.S.F) သည် မြန်မာ့တပ်မတော်၏ စစ်လက်ရုံးတပ်ဖွဲ့တစ်ခုဖြစ်သည်။
"အထူးလုံခြုံရေးတပ်ဖွဲ့'' ဟူသည့် တပ်ဖွဲ့၏ အမည်နာမ၌ပင် အဓိကထမ်းဆောင်ရသော တာဝန်မှာ ပေါ်လွင်နေလေသည်။
တပ်မတော်အကြီးတန်းအရာရှိများ၏ လုံခြုံရေးတာ၀န်များကိုအနီးကပ်လျှို့ဝှက်ဆောင်ရွက်ရသော အထူးတပ်ဖွဲ့ဖြစ်သည်။
ဖွဲ့စည်းပုံအရ တပ်မတော် (ကြည်း)၊ အကြမ်းဖက်နှိမ်နင်းရေးတပ်ဖွဲ့ တို့နှင့်ပို၍ဆက်စပ်မှုရှိလေသည်။
ယောခိုတောင် (横岳, Yoko-dake) သည် ဂျပန်နိုင်ငံ၊ ဟွန်းရှူးကျွန်း၊ ယဆွတ်ဂတခဲတောင်တန်းများတွင် ပါဝင်သည့် တောင်တစ်ခု ဖြစ်သည်။
Mount Yoko, Mount Aka, and Mount Amida from Mount Iō. (August 2008) ကိုးကား Geographical Survey Institute ကဏ္ဍ:ဂျပန်နိုင်ငံရှိ တောင်များ။
အခနဂိတောင် (赤椰岳, Akanagidake) သည် ဂျပန်နိုင်ငံ၊ ချူးဘုဒေသ၊ နဂနိုစီရင်စု၊ ခမိအိနခရိုင်ရှိ အီးဂျိမမြို့နှင့် ခိဆိုခရိုင်၊ အိုအုဝမြို့များအကြား နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။
ဤတောင်သည် ခိဆိုတောင်တန်းများတွင် ပါဝင်သည်။
တောင်ထိပ်သည် ၂၇၉၈ မီတာ (၉၁၈၀ ပေ) မြင့်သည်။
ရုပ်ပုံများ ပြင်ပလင့်များ Mount Akanagi at PeakVisor ကိုးကား ကဏ္ဍ:ဂျပန်နိုင်ငံရှိ တောင်များ။
ဒြာဗီဒီယန်လူမျိုးများ သည် ဒြာဗီဒီယန်ဘာသာစကားကို ပြောဆိုသော တောင်အာရှ ဒေသခံ လူမျိုးစုဘာသာစကားအုပ်စု များဖြစ်သည်။
ဒြာဗီဒီယန် ဘာသာစကားပြောဆိုသူသန်း ၂၅၀ ခန့် ရှိသည်။
လူဦးရေ သန်း၉၀ဝန်းကျင်ပြောဆိုကြသော တမီလ်နှင့်တယ်လဂူဘာသာစကားများသည် ဒြာဗီဒီယန်ဘာသာစကားများတွင် အကြီးဆုံးဘာသာစကားများဖြစ်သည်။
နောက်ထပ်အကြီးဆုံး ဘာသာစကားသုံးခုမှာ ကန်နာဒီဂါ (၄၄သန်း), Malayalis (သန်း၄၀), နှင့် Gondis (၁၃သန်း) တို့ဖြစ်သည်။
အိန္ဒိယ၏ အသိအမှတ်ပြု ဘာသာစကား ၂၂ မျိုးတွင် အဆိုပါ ဒြာဗီဒီယန် ဘာသာစကား လေးမျိုး ပါဝင်သည်- တမီးလ်ဘာသာစကား ၊ တယ်လဂူဘာသာစကား ၊ Kannada နှင့် Malayalam (ကျန် 18 သည် အင်ဒို-ဥရောပ ဖြစ်သည်)။
ဒြာဗီဒီယန်များသည် တောင်အိန္ဒိယ၏ အများစုနေထိုင်ကြပြီး အိန္ဒိယ ၊ ပါကစ္စတန် ၊ အာဖဂန်နစ္စတန် ၊ ဘင်္ဂလားဒေ့ရှ် ၊ မော်လ်ဒိုက် ၊ နီပေါ ၊ ဘူတန် နှင့် သီရိလင်္ကာ နိုင်ငံများတွင်လည်း ဌာနေတိုင်းရင်းသားများတွင်ပါဝင်ကြသည်။
စင်္ကာပူ ၊ မောရစ်ရှပ် ၊ မလေးရှား ၊ ပြင်သစ် ၊ တောင်အာဖရိက ၊ မြန်မာ ၊ အရှေ့အာဖရိက ၊ ကာရေဘီယံ နှင့် အာရပ်စော်ဘွားများပြည်ထောင်စုတို့ တွင်လည်း ဒြာဗီဒီယန် ရွှေ့ပြောင်းနေထိုင်သူအများအပြားရှိသည်။
center|thumb ရှေးဟောင်းဒြာဗီဒီယန်ဘာသာစကား သည် အင်ဒူမြစ်ဝှမ်း ဒေသတွင် အသုံးပြုခဲ့ကြပြီး၊ " ခရစ်တော်မပေါ်မီ တတိယ ထောင်စုနှစ်၏ အစောပိုင်းအပိုင်း" ဝန်းကျင်တွင်ကျယ်ပြန့်လာခဲ့သည်။
ထိုမှ ဒြာဗီဒီယန်ဘာသာစကားအမျိုးမျိုးအဖြစ်ကွဲထွက်လာခဲ့သည်။
တောင်ပိုင်း ဒြာဗီဒီယန် I ( တမီလ် မတိုင်မီ အပါအဝင်) နှင့် (အကြို- တယ်လဂူ အပါအဝင်) တို့သည် BCE ဆယ့်တစ်ရာစုခန့်တွင် ကွဲသွားကာ အခြားအဓိကအကိုင်းအခက်များကို တစ်ချိန်တည်းတွင် ခွဲထွက်သွားသည်။
ဒြာဗီဒီယန် များ၏ မူလဇစ်မြစ်သည် "အလွန်ရှုပ်ထွေးသော သုတေသနနှင့် ငြင်းခုံခြင်း" အများအပြားရှိသည်။
၎င်းတို့ကို အိန္ဒိယတိုက်ငယ် ၏ ဌာနေတိုင်းရင်းသားများဟု မှတ်ယူကြပြီး၊ ဖြစ်သော်လည်း၊ အထူးသဖြင့် အီရန်ကုန်းပြင်မြင့် မှ အနောက်အာရှမှ ခေတ်သစ်ခေတ်မတိုင်မီ နက်နဲသော ဆက်နွယ်မှုများ ရှိသည်။
၎င်းတို့၏ မူလဇစ်မြစ်ကို အင်ဒူမြစ်ဝှမ်းယဉ်ကျေးမှု နှင့် ဆက်စပ်မှုရှိသည်ဟု မကြာခဏ ရှုမြင်ကြသည် ၊ နှင့် ဘာသာစကားသည် Indus Valley Civilization အစောပိုင်း BCE ဒုတိယထောင်စုနှစ် အစောပိုင်းတွင် ကွယ်လွန်ပြီးနောက် လူများနှင့် ဘာသာစကားတို့သည် အရှေ့နှင့်တောင်ဘက်သို့ ပျံ့နှံ့သွားကြသည်။
ဘီစီ.စတုတ္ထ သို့မဟုတ် တတိယထောင်စုနှစ်တွင် ဘီစီ.အီး.စတုတ္ထ သို့မဟုတ် တတိယထောင်စုနှစ် သို့မဟုတ် အစောပိုင်းကပင် အီရန်ကုန်းပြင်မြင့်မှ ဒရာဗီးယန်းဘာသာစကားများကို အိန္ဒိယသို့ ခေါ်ဆောင်လာသည်ဟု ပညာရှင်အချို့က စောဒကတက်ခဲ့ကြသည်။
သို့သော်၊ ပြန်လည်တည်ဆောက်ထားသော ပရိုတို-ဒရာဗီဒီယန် ဝေါဟာရသည် မိသားစုသည် အိန္ဒိယ၏ ဌာနေတိုင်းရင်းသားဖြစ်ကြောင်း အကြံပြုသည်။
မျိုးရိုးဗီဇအရ ရှေးခေတ် Indus တောင်ကြားရှိ လူများသည် အဓိကအားဖြင့် အီရန်မုဆိုးစုဆောင်းသူများ (သို့မဟုတ် လယ်သမားများ) မျိုးရိုးဖြင့် ဖွဲ့စည်းထားပြီး ဒေသတွင်း မုဆိုးစုဆောင်းသူအုပ်စုများမှ မျိုးရိုးအဆင့်အမျိုးမျိုးရှိသည်။
မျက်မှောက်ခေတ် Dravidian-စပီကာများသည် ရှေးခေတ်တောင်အိန္ဒိယမုဆိုးစုဆောင်းသူမျိုးရိုးနှင့် Indus Valley ယဉ်ကျေးမှုမျိုးရိုး၏ အဆင့်အမျိုးမျိုးဖြင့် ဖွဲ့စည်းထားသော်လည်း အနောက်တိုင်း Steppe Herder မျိုးရိုး၏ အစိတ်အပိုင်းအနည်းငယ်ကို သယ်ဆောင်ထားပြီး ဒေသတွင်း မုဆိုးစုဆောင်းသူများထံမှ အပိုပံ့ပိုးမှုများလည်း ရှိနိုင်ပါသည်။
ဘီစီသုံးရာစုမှစတင်၍ အိန္ဒိယနိုင်ငံတောင်ပိုင်းရှိ Pandya ၊ Chola ၊ Chera ၊ Pallava ၊ Satavahana ၊ Chalukya ၊ Kakatiya နှင့် Rashtrakuta ကဲ့သို့သော ကြီးကျယ်သော အင်ပါယာများစွာ ဖြစ်ထွန်းလာသည်ကို တွေ့မြင်ခဲ့ရသည်။
"Ayyavole of Karnataka and Manigramam" ကဲ့သို့သော အလယ်ခေတ် တောင်အိန္ဒိယဂိုဏ်းများနှင့် ကုန်သွယ်မှုအဖွဲ့အစည်းများသည် အရှေ့တောင်အာရှကုန်သွယ်မှု၊ နှင့် ဒေသ၏ ယဉ်ကျေးမှု အိန္ဒိယဖန်တီးမှု တွင် အရေးပါသောအခန်းကဏ္ဍမှ ပါဝင်ခဲ့သည်။
Dravidian ရုပ်ပုံအနုပညာသည် အထင်ကရနေရာများတွင် စတိုင်ကျသော ဗိမာန်တော်ဗိသုကာလက်ရာများ နှင့် ကျောက်တုံးနှင့် ကြေးဝါပန်းပုရုပ်တုများ ထုတ်လုပ်ခြင်းတို့ဖြင့် လွှမ်းမိုးထားသည်။
Chola ခေတ် မှ စတင်ခဲ့သော ပန်းပုသည် ဟိန္ဒူဘာသာ ၏ သင်္ကေတအဖြစ် ထင်ရှားသည်။
အိန္ဒိယနိုင်ငံ Tamil Nadu ပြည်နယ်တွင် တည်ရှိသော Sri Ranganathaswamy ဘုရားကျောင်းသည် ကမ္ဘာပေါ်တွင် အကြီးဆုံး ဟိန္ဒူဘုရားကျောင်းအဖြစ် သတ်မှတ်လေ့ရှိသည်။
ဘုရားကျောင်းကို Dravidian ပုံစံဖြင့် တည်ဆောက်ထားပြီး ဧရိယာ 156 ဧက (631,000 m 2 ) ရှိသည်။
နခတောင် (中岳, Naka-dake) သည် ဂျပန်နိုင်ငံ၊ ဂိဖုစီရင်စု၊ တခယာမမြို့နှင့် နဂနိုစီရင်စု၊ မဆွတ်မိုတိုမြို့တို့၏ နယ်နိမိတ်ပေါ်တွင် တည်ရှိသည့်တောင်တစ်ခု ဖြစ်သည်။
ဤတောင်သည် ဟိဒတောင်တန်းများတွင် ပါဝင်ပြီး တောင်ဘက်ပိုင်းတွင် တည်ရှိသည်။
အမြင့် ၃၀၈၄ မီတာ ရှိသည်။
ချူးဘု - ဆန်းဂခုအမျိုးသားဥယျာဉ်နယ်မြေအတွင်းတွင် ပါဝင်သည့် တောင်လည်း ဖြစ်သည်။
1934年（昭和9年）12月4日に指定。山域はその特別保護地区になっている ကိုးကား ကဏ္ဍ:ဂျပန်နိုင်ငံရှိ တောင်များ။
280px|thumb|ရှိရနဲဆန်းဇန် (ဝဲဘက်မှ ယာဘက်သို့ - နိုးတိုရိတောင်, အအိနိုတောင်, ခိတတောင်) ကို ခဲနရှိတောင်မှ မြင်ရပုံ (၂၀၀၆ ခုနှစ်၊ နိုဝင်ဘာလ) နိုးတိုရိတောင် (農鳥岳, Nōtori-dake) သို့မဟုတ် နိုးတိုရိဒခဲ သည် ဂျပန်နိုင်ငံ၊ ရှိဇုအိုခစီရင်စု၊ ရှိဇုအိုခမြို့၊ အအိုအိရပ်ကွက်နှင့် ယာမရှိနစီရင်စု၊ ဟယခဝမြို့တို့၏ နယ်နိမိတ်များအပေါ်တွင် ဖြန့်ကျက်တည်ရှိနေသည့် တောင်တစ်ခု ဖြစ်သည်။
ဤတောင်သည် ၃၀၂၆ မီတာ (၉၉၂၈ ပေ) မြင့်သည်။
Mount Nōtori . Minami Alps Net. Accessed July 1, 2008. တောင်၏ အမြင့်ဆုံးနေရာဖြစ်သည့် တောင်ထိပ်သည် တောင်ဘက်ခြမ်းတွင် တည်ရှိနေသည်။
ဤတောင်နှင့်အတူ ခိတတောင်၊ အအိနိုတောင်တို့သည် အခအိရှိတောင်တန်းများ၏ မြောက်ဘက်ပိုင်းတောင်များတွင် အဓိကကျသည့် တောင်ထိပ်များ ဖြစ်ကြသည်။
ပထဝီသွင်ပြင် ဤတောင်၏ တောင်ထိပ်ကို တောင်ထိပ်နှစ်ခုဖြင့် ပိုင်းခြားထားသည်။
၎င်းတို့မှာ "နိုးတိုရိတောင်" (၃၀၂၆ မီတာ/ ၉၉၂၈ ပေ) ဟုသိကြသည့် အရှေ့တောင်ဘက်တောင်ထိပ်နှင့် "နိရှိနိုးတိုရိတောင်" (၃၀၅၁ မီတာ/ ၁၀၀၁၀ ပေ) ဟုသိကြသည့် အနောက်မြောက်ဘက်တောင်ထိပ်တို့ ဖြစ်ကြသည်။
ဤတောင်သည် မိနမိတောင်တန်းများအမျိုးသားဥယျာဉ်နယ်မြေအတွင်းတွင် ပါဝင်သည်။
မြောက်ပိုင်းအခအိရှိတောင်များတွင် အဓိကကျသည့်တောင်များမှာ ခိတဒခဲတောင်၊ အအိနိုတောင်နှင့် နိုးတိုရိတောင်တို့ ဖြစ်ကြသည်။
ဤတောင်သုံးခုကို စုပေါင်း၍ "ရှိရနဲဆန်းဇန်" (白根三山, Shiranesanzan) ဟု ခေါ်ကြသည်။
အဓိပ္ပါယ်မှာ "တောင်ဖြူသုံးလုံး" ဖြစ်သည်။
တောင်ပေါ်တဲများ တောင်၏ အဓိကကျသည့် တောင်ပေါ်တဲမှာ "နိုးတိုရိတဲများ" (農鳥小屋, Nōtori Goya) ဖြစ်ပြီး နိရှိနိုးတိုရိတောင်၏ တောင်ခြေတွင် တည်ရှိသည်။
တောင်၏ အောက်ခြေသို့ အနည်းငယ်ဆင်းလိုက်မည်ဆိုပါက ဒိုင်းမွန်ဇဝတဲငယ် (大門沢小屋, Daimonzawa Goya) ရှိသည်။
အခတောင် (赤岳, Aka-dake) သည် ဂျပန်နိုင်ငံ၊ ယာမရှိနစီရင်စု၊ ဟိုခုတိုမြို့နှင့် နဂနိုစီရင်စု၊ ဟရမြို့၊ ချိနိုမြို့များ၏ နယ်နိမိတ်အပေါ်တွင် တည်ရှိသည့် တောင်တစ်ခု ဖြစ်သည်။
၂၈၉၉ မီတာ မြင့်သည်။
ဤတောင်သည် ယဆွတ်ဂတခဲတောင်တန်းများတွင် အမြင့်ဆုံးတောင်လည်း ဖြစ်သည်။
အကြောင်းအရာ ဤတောင်သည် မီးတောင်တစ်ခု ဖြစ်သည်။
တောင်သည် ယဆွတ်ဂတခဲ-ချူးရှင်းကုန်းမြင့်အမျိုးသားဥယျာဉ်နယ်မြေတွင် ပါဝင်သည်။
တောင်တက်လမ်း အခတောင်၏ တောင်ထိပ်သို့ တက်ရောက်နိုင်သည့် လမ်းများစွာ ရှိသည်။
လူသုံးအများဆုံးလမ်းမှာ မိနိုတိုမှ တက်ရောက်ရသည့် လမ်းဖြစ်သည်။
ဤလမ်သည် ၄ နာရီခွဲခန့် ကြာမြင့်သည်။
သွားလာရေး Minotoguchi Bus Stop of Suwa Bus ရုပ်ပုံ ပြင်ပလင့်များ Ministry of Environment of Japan Official Home Page of the Geographical Survey Institute in Japan ‘Yatsugatake, Tateshina, Utsukushigahara, Kirigamine 2008, Shobunsha ကိုးကား ကဏ္ဍ:ဂျပန်နိုင်ငံရှိ တောင်များ။
ဆန်းနိုဆဝတောင် (三ノ沢岳, Sannosawa-dake) သည် ဂျပန်နိုင်ငံ၊ ချူးဘုဒေသ၊ နဂနိုစီရင်စု၊ ခိဆိုခရိုင်တွင် တည်ရှိသည့် တောင်တစ်ခု ဖြစ်သည်။
ဤတောင်သည် ခိဆိုတောင်တန်းများတွင် ပါဝင်သည့် တောင်တစ်ခုဖြစ်သည်။
အမြင့် ၂၈၄၆ မီတာ (၉၃၃၇ ပေ) ရှိသည်။
နှမ်းဖတ်ကျောက်များဖြင့် ဖွဲ့စည်းထားသည့် ကျောက်တောင်အမျိုးအစား ဖြစ်သည်။
ထို့အပြင် ဤတောင်တွင် ၁၂၀ မီတာ (၃၉၄ ပေ) အရှည်နှင့် ၃၀ မီတာ (၉၈ ပေ) ကျယ်သည့် လွင်ပြင်တစ်ခုရှိကာ ထိုနေရာသည် ထင်းရှူးပင်များ၊ နွယ်ပင်သစ်ပင်များဖြင့် ဖုံးလွှမ်းနေသည်။
ဤတောင်သည် နမဲမြစ်နှင့် အိနမြစ်တို့ ရေရရှိရာအရင်းအမြစ်လည်း ဖြစ်သည်။
ဤတောင်သို့ တက်ရောက်ရန်အတွက် "ခိုမဂတခဲကေဘယ်ကြိုးကားလိုင်း" ကို အသုံးပြုကြသည်။
ရုပ်ပုံများ 150px|center150px|center170px|center180px|center ဆန်းနိုဆဝတောင်ဟိုးခန်းတောင်မှ မြင်ရပုံ ဆန်းနိုဆဝတောင်ဟိနိုခိအိုတောင်မှ မြင်ရပုံ ဆန်းနိုဆဝတောင်အနောက်တောင်ဘက်မှ မြင်ရပုံ ခိဆိုခိုမတောင်နှင့် ဟိုးခန်းတောင်ဆန်းနိုဆဝတောင်မှ မြင်ရပုံ ကိုးကား ကဏ္ဍ:ဂျပန်နိုင်ငံရှိ တောင်များ။
မိနမိခိုမတောင် (南駒ヶ岳, Minamikoma-ga-take) သည် ဂျပန်နိုင်ငံ၊ ချူးဘုဒေသ၊ နဂနိုစီရင်စုရှိ ခမိအိနခရိုင်၊ အီးဂျိမမြို့နှင့် ခိဆိုခရိုင်၊ အိုခုဝမြို့တို့အကြား နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။
ဤတောင်သည် အမြင့် ၂၈၄၁ မီတာ (၉၃၂၁ ပေ) ရှိသည်။
ခိဆိုတောင်တန်းများတွင် အမြင့်ဆုံးတောင်လည်း ဖြစ်သ်ည။
ထို့အပြင် ဂျပန်နိုင်ငံ၏ ထင်ရှားသည့် တောင် ၂၀၀ စာရင်းတွင် ပါဝင်သည်။
မိုးမိုးအေး (၁၉၆၃ ဖွား) သည် မြန်မာအမျိုးသမီးတရားသူကြီး ဖြစ်သည်။
လက်ရှိတွင် ဧရာဝတီတိုင်းဒေသကြီးတရားလွှတ်တော်၏ ပဥ္စမမြောက် တရားသူကြီးချုပ် အဖြစ်တာဝန်ထမ်းဆောင်နေပြီး၊ ယင်းမတိုင်မီက အဆိုပါတိုင်းတရားလွှတ်တော်တွင် တရားသူကြီးတစ်ဦးအဖြစ် တာဝန်ထမ်းဆောင်ခဲ့သည်။
ပညာရေး နှင့် ဝန်ထမ်းဘဝ ဒေါ်မိုးမိုးအေးကို ၁၉၆၃ ခုနှစ်တွင် ရန်ကုန်မြို့၌မွေးဖွားခဲ့ပြီး၊ ၁၉၈၄ ခုနှစ်တွင် ရန်ကုန်တက္ကသိုလ် မှ ဥပဒေဘွဲ့ကိုရရှိခဲ့သည်။
ဒေါ်မိုးမိုးအေးသည် ၁၉၈၅ ခုနှစ်တွင် တရားရေးအရာရှိအဆင့်(၄)အဖြစ် တရားဌာနတွင် စတင်တာဝန်ထမ်းဆောင်ခဲ့သည်။
၂၀၁၉ ခုနှစ်တွင် ညွှန်ကြားရေးမှူးအဆင့်နှင့် ညီမျှသော ပြည်နယ်/တိုင်းဦးစီးမှူးအဆင့်အထိ ရာထူးတိုးမြှင့်ခံခဲ့ရသည်။
သူသည် ၂၀၂၀ ပြည့်နှစ်၊နိုဝင်ဘာ ၂၆ ရက် တွင် ဧရာဝတီတိုင်းဒေသကြီး၊တရားရေးဌာန၏ တိုင်းဦးစီးမှူး အဖြစ်မှ တိုင်းတရားလွှတ်တော်တရားသူကြီး အဖြစ် ဧရာဝတီတိုင်းဒေသကြီးလွှတ်တော် အရေးပေါ်အစည်းအဝေးတွင် အဆိုပြုခံခဲ့ရသည်။
တရားရေးလုပ်သက် စုစုပေါင်း ၃၅ နှစ် ရှိခဲ့သူ ၎င်းသည် အသက် ၆၀ မပြည့်မီ ၂နှစ်အလို၊ ၅၈ နှစ် ဖြင့် တရားရေးဝန်ထမ်းဘဝကို အငြိမ်းစားယူနှုတ်ထွက်ခဲ့ပြီး၊ဧရာဝတီတိုင်းဒေသကြီးတရားလွှတ်တော် တရားသူကြီး တစ်ဦး အဖြစ် တာဝန်ပေးအပ်ခံရသည်။
တရားလွှတ်တော်တရားသူကြီးဘဝ ၂၀၂၀ ပြည့်နှစ်၊ ဒီဇင်ဘာလ (၁)ရက်နေ့တွင် နိုင်ငံတော်သမ္မတ ဦးဝင်းမြင့် သည် ၎င်းအား ဧရာဝတီတိုင်းဒေသကြီးတရားလွှတ်တော် တရားသူကြီးအဖြစ် တရားဝင်ခန့်အပ်စာ ထုတ်ပြန်ခဲ့သည်။
၂၀၂၅ ခုနှစ်၊စက်တင်ဘာလတွင် ဧရာဝတီတိုင်းဒေသကြီး တရားသူကြီးချုပ် အဖြစ်တာဝန်ထမ်းဆောင်နေသည့် ဦးဝင်းမြင့် သည် အသက် ၆၅ နှစ်ပြည့်သွားပြီဖြစ်သည့်အတွက် တိုင်းတရားသူကြီးချုပ် အဖြစ်မှ အငြိမ်း စားယူခဲ့သည်။
လစ်လပ်နေရာအတွက် အငြိမ်းစားတိုင်းဒေသကြီးတရားရေးဦးစီးမှူး၊ဧရာဝတီတိုင်းဒေသကြီးတရားလွှတ်တော် တရားသူကြီး ဒေါ်မိုးမိုးအေးကို အမျိုးသားကာကွယ်ရေးနှင့်လုံခြုံရေးကောင်စီ သည် ဧရာဝတီတိုင်းဒေသကြီးတရားလွှတ်တော်၏ ပဥ္စမမြောက် တရားသူကြီးချုပ် အဖြစ် ၂၀၂၅ ခုနှစ်၊အောက်တိုဘာ ၈ ရက် တွင် ခန့်အပ်တာဝန်ပေးအပ်ခဲ့သည်။
ပုဂ္ဂိုလ်ရေးဘဝ ဒေါ်မိုးမိုးအေးသည် အိမ်ထောင်ရှိသူတစ်ဦးဖြစ်သည်။
လထိုင်းဟွီအန် (ဗီယက်နမ်: Lã Thanh Huyền(呂青玄); ၁၀ နိုဝင်ဘာ ၁၉၈၅ ဖွား) ဗီယက်နမ် အမျိုးသမီး သရုပ်ဆောင် နှင့် မော်ဒယ်တစ်ဦးဖြစ်သည်။
သူမသည် နာမည်ကျော် အမျိုးသား သရုပ်ဆောင် ညံဖွတ်ဗင် နှင့်တွဲဖက်၍ ၂၀၂၁ ခုနှစ်ထွက် မေတ္တာနှင့်ဆန္ဒ ရုပ်ရှင်ကားတွင် ဇာတ်ကောင် 'ဒို့သွေလမ်း' အဖြစ် ခေါင်းဆောင် မင်းသမီး နေရာမှ သရုပ်ဆောင်ခဲ့ပြီး ၎င်းဇာတ်ကားဖြင့်ပင် နာမည်ကျော် လူသိများလာခဲ့သည်။
Bật mí về Lukas - cậu em cực “hot” của Lã Thanh Huyền ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၈၅ မွေးဖွားသူများ ကဏ္ဍ:ဗီယက်နမ် အမျိုးသမီး သရုပ်ဆောင်များ ကဏ္ဍ:ဗီယက်နမ် အမျိုးသမီး မော်ဒယ်များ။
မြန်မာလူမျိုး ဟူသော အသုံးအနှုန်းသည် မည်သည့်တိုင်းရင်းသား သို့မဟုတ် ကိုးကွယ်ရာဘာသာမဆို မြန်မာနိုင်ငံ၏ နိုင်ငံသားများအားလုံးကို ရည်ညွှန်းခြင်းဖြစ်သည်။
မြန်မာနိုင်ငံသည် လူမျိုးပေါင်းစုံ ၊ ယဉ်ကျေးမှုပေါင်းစုံ ၊ ဘာသာစကားပေါင်းစုံရှိသောနိုင်ငံဖြစ်သည်။
ဗမာ ၊ ရှမ်း ၊ ကရင် ၊ ရခိုင် ၊ မွန် ၊ ကချင် ၊ ချင်း ၊ ကယား (ကရင်နီ) ဟူသော အဓိက အမျိုးသား တိုင်းရင်းသားလူမျိုးစုကြီး ရှစ်မျိုးဖြင့် စုစည်းထားပြီး တိုင်းရင်းသား ၁၃၅ မျိုးအား မြန်မာအစိုးရက တရားဝင် အသိအမှတ်ပြုထားသည်။
ဤလူမျိုးစုများအပြင် တရုတ်-မြန်မာ၊ ပန်းသေ၊ အိန္ဒိယ-မြန်မာ၊ အင်္ဂလိပ်-မြန်မာ ကပြားများနှင့် ဂေါ်ရခါးလူမျိုးများကဲ့သို့သော အခြားသော လူမျိုးစုနှင့် ဘာသာရေးအသိုက်အဝန်းများလည်း ရှိကြသေးသည်။
၂၀၁၄ ခုနှစ် မြန်မာနိုင်ငံ သန်းခေါင်စာရင်းအရ လူဦးရေ စုစုပေါင်း ၅၁,၄၈၆,၂၅၃ ဦး ရှိကြောင်း သိရသည်။
ထို့အပြင် အိမ်နီးချင်းအာရှနိုင်ငံများတွင် အများဆုံးနေထိုင်ကြသည့် ပြည်ပရောက်မြန်မာများလည်း အများအပြားရှိသည်။
မြန်မာနိုင်ငံမှ ဒုက္ခသည်များနှင့် ခိုလှုံခွင့်တောင်းခံသူများသည် ကမ္ဘာ့အကြီးဆုံး ဒုက္ခသည်အုပ်စု ၅ စုတွင် တစ်စုအဖြစ် ပါဝင်နေသည်။
ဝေါဟာရအသုံးအနှုန်း "မြန်မာလူမျိုး" ဟူသော ဝေါဟာရကို မြန်မာနိုင်ငံသားအားလုံးအား ၎င်းတို့၏ လူမျိုးစုနောက်ခံကို မခွဲခြားဘဲ ရည်ညွှန်းရန် မကြာခဏ အသုံးပြုလေ့ရှိသည်။
မြန်မာနိုင်ငံသည် အစိုးရမှ အသိအမှတ်ပြုထားသော တိုင်းရင်းသားလူမျိုးစုပေါင်း ၁၀၀ ကျော်ဖြင့် ဖွဲ့စည်းထားသည့် လူမျိုးပေါင်းစုံနေထိုင်ရာ နိုင်ငံတစ်နိုင်ငံဖြစ်သည်။
"Burmese" (မြန်မာ) ဟူသော အသုံးအနှုန်းကို လူဦးရေ၏ ၆၈% ခန့် ပါဝင်ဖွဲ့စည်းထားသော အကြီးဆုံးလူမျိုးစုဖြစ်သည့် ဗမာလူမျိုးစုနှင့် အထူးသဖြင့် ဆက်စပ်သုံးနှုန်းလေ့ရှိသည်။
မြန်မာအစိုးရ၏ အဆိုအရ "မြန်မာလူမျိုး" ဆိုသည်မှာ ရှမ်း၊ ကရင်၊ ရခိုင် နှင့် အခြားသော တိုင်းရင်းသားလူမျိုးစုများ အပါအဝင် နိုင်ငံအတွင်းရှိ အသိအမှတ်ပြုထားသော လူမျိုးပေါင်းစုံကို ရည်ညွှန်းသည်။
"Burmese" (မြန်မာ) နှင့် "Bamar" (ဗမာ) အကြား ခြားနားချက်မှာ အရေးကြီးသည်။
အဘယ်ကြောင့်ဆိုသော် "ဗမာ" ဟူသော ဝေါဟာရကို လူများစုလူမျိုးစုအား ရည်ညွှန်းရန် သုံးလေ့ရှိပြီး "မြန်မာ" သည် နိုင်ငံသားအားလုံးကို ခြုံငုံရည်ညွှန်းသည့် ပိုမိုကျယ်ပြန့်သော အသုံးအနှုန်းဖြစ်သောကြောင့် ဖြစ်သည်။
ဗမာလူမျိုးစုမဟုတ်သော အခြားတိုင်းရင်းသားများကို ချန်လှပ်ထားသကဲ့သို့ မဖြစ်စေရန်နှင့် အထင်အမြင်လွဲမှားမှုများကို ရှောင်ရှားရန် "Myanmarese" (မြန်မာနိုင်ငံသား) ဟူသော အသုံးအနှုန်းကိုလည်း အသုံးပြုကြသည်။
တိုင်းရင်းသား သဘောတရား thumb|၁၉၇၂ ခုနှစ်မှ မြန်မာနိုင်ငံ၏ လူမျိုးဘာသာစကားပြ မြေပုံ အင်ဒိုနီးရှားနိုင်ငံရှိ "ပရီဘူမီ" (pribumi) နှင့် မလေးရှားနိုင်ငံရှိ "ဘူမိပုတ္တရာ" (bumiputera) တို့၏ အယူအဆများနှင့် အလားတူပင် မြန်မာ့လူ့အဖွဲ့အစည်းသည် ယနေ့ခေတ် မြန်မာနိုင်ငံတွင် သမိုင်းအစဉ်အဆက် နေထိုင်ခဲ့ကြသော ဌာနေတိုင်းရင်းသားများကို "တိုင်းရင်းသား" ဟု သတ်မှတ်ခွဲခြားထားသည်။
ဤစကားလုံးကို "နိုင်ငံ၏ လူမျိုး" သို့မဟုတ် "ဌာနေလူမျိုး" ဟု အများအားဖြင့် ဘာသာပြန်ဆိုကြသည်။
"တိုင်းရင်းသား" ၏ စာသားအတိုင်း အဓိပ္ပာယ်မှာ 'နိုင်ငံတော်၏ အခြေခံအုတ်မြစ်ကို တည်ထောင်သူများ' သို့မဟုတ် 'ဒေသတစ်ခု၏ သားသမီးများ' ဟူ၍ ဖြစ်သည်။
မြန်မာအစိုးရသည် ၁၈၂၄ ခုနှစ်တွင် ဗြိတိသျှတို့က အောက်မြန်မာပြည်ကို မသိမ်းပိုက်မီက မြန်မာနိုင်ငံတွင် နေထိုင်ခဲ့ကြသော "မူလနေထိုင်သူများ" အဖြစ် တိုင်းရင်းသားလူမျိုး ၁၃၅ မျိုးကို တရားဝင် အသိအမှတ်ပြုထားသည်။
ဤသို့ "လူမျိုး" ဟု သတ်မှတ်ခြင်းများသည် အချို့ကို ချန်လှပ်ထားခြင်း၊ မပြည့်စုံခြင်းတို့ကြောင့် ကိုလိုနီခေတ်၏ အငြင်းပွားဖွယ်ရာ အမွေအနှစ်များအဖြစ် စိန်ခေါ်ဝေဖန်မှုများ ရှိနေသည်။
၎င်းသည် "လူမျိုးရေးဆိုင်ရာ အမှတ်သညာများကို ခိုင်မာတင်းကျပ်စေခဲ့ပြီး" လူမျိုးရေးကို အခြေခံသော နိုင်ငံရေးနှင့် စီးပွားရေးဆိုင်ရာ ကွဲပြားမှုများကို မလွဲမသွေ ဖြစ်ပေါ်စေခဲ့သည်ဟု ဆိုကြသည်။
ကိုလိုနီခေတ်မတိုင်မီက ယဉ်ကျေးမှုဆိုင်ရာ အမှတ်သညာများသည် နယ်မြေ၊ ဘာသာတရား နှင့် အကြီးအကဲ-နောက်လိုက် ဆက်ဆံရေးများအပေါ် အခြေခံ၍ ပြောင်းလဲလွယ်သော သဘောသဘာဝ ရှိခဲ့သည်။
မြန်မာနိုင်ငံရှိ လူမျိုးရေးဆိုင်ရာ အမှတ်သညာသည် ကိုလိုနီခေတ်နှင့် ကိုလိုနီခေတ်လွန်ကာလတို့၏ လွှမ်းမိုးပုံဖော်မှုကို သိသာစွာ ခံခဲ့ရသည်။
ကိုလိုနီခေတ် အစောပိုင်းကာလများတွင် တိုင်းရင်းသား ဟူသော ဝေါဟာရသည် နိုင်ငံရေးအရ အရေးပါမှု မရှိခဲ့ပေ။
၁၉၅၀ ပြည့်လွန်နှစ်များတွင် ဤဝေါဟာရကို ဌာနေတိုင်းရင်းသားများအကြား စည်းလုံးညီညွတ်မှုကို မြှင့်တင်ရန် အသုံးပြုခဲ့သည်။
၁၉၆၀ ပြည့်လွန်နှစ်များသို့ ရောက်သောအခါ၊ ၎င်းဝေါဟာရသည် ပိုမိုအတိအကျ သတ်မှတ်ထားသော အဓိပ္ပာယ်သို့ ပြောင်းလဲလာခဲ့ပြီး နိုင်ငံ၏ "အမျိုးသားတိုင်းရင်းသားလူမျိုးကြီး" ရှစ်မျိုးဖြစ်သော ဗမာ၊ ရှမ်း၊ ကရင်၊ ရခိုင်၊ မွန်၊ ကချင်၊ ချင်းနှင့် ကယား (ကရင်နီ) တို့ကို အတိအလင်း ရည်ညွှန်းလာခဲ့သည်။
၁၉၆၂ ခုနှစ် စစ်အာဏာသိမ်းပြီးနောက်ပိုင်းတွင် ဤအသုံးအနှုန်းသည် နိုင်ငံရေးအရ အရေးပါလာခဲ့ပြီး တပ်မတော်၏ နိုင်ငံတော်တည်ဆောက်ရေး အစီအစဉ်တွင် အဓိကကျသော အခန်းကဏ္ဍမှ ပါဝင်လာကာ တိုင်းရင်းသားဖြစ်မှုနှင့် မြန်မာနိုင်ငံသားဖြစ်ခွင့်ကို တိုက်ရိုက်ချိတ်ဆက်ခဲ့သည်။
၁၉၈၀ ပြည့်လွန်နှစ်များတွင် အစိုးရသည် တိုင်းရင်းသားလူမျိုးစုများကို အဓိက တိုင်းရင်းသားလူမျိုးကြီး ၈ မျိုး၏ ဖွဲ့စည်းပုံအောက်တွင် လူမျိုးစုငယ် ၁၃၅ စု အဖြစ် တရားဝင် အမျိုးအစားခွဲခြား သတ်မှတ်ခဲ့သည်။
ဤအယူအဆကို ၁၉၈၈ ခုနှစ် အာဏာသိမ်းပြီးနောက် စစ်အစိုးရက ပိုမိုကျယ်ပြန့်စွာ ပြန့်ပွားစေခဲ့သည်။
ဤမူဘောင်သည် နိုင်ငံ၏ မတူကွဲပြားသော လူ့အဖွဲ့အစည်းများကို အမျိုးအစားခွဲခြားရာတွင် ယနေ့တိုင် တရားဝင်မူဘောင်အဖြစ် တည်ရှိနေဆဲဖြစ်သည်။
မြန်မာနိုင်ငံ၏ ပြည်နယ်ခုနစ်ခုကို အစဉ်အလာအားဖြင့် တိုင်းဒေသကြီးခုနစ်ခု (ယခင် တိုင်းများ) လုံးတွင် နေထိုင်ခဲ့ကြသော ဗမာလူမျိုးမှလွဲ၍ အခြားအမျိုးသားတိုင်းရင်းသားလူမျိုးကြီး တစ်မျိုးစီ၏ အမည်ကို အစွဲပြု၍ မှည့်ခေါ်ထားခြင်းဖြစ်သည်။
ပြည်ပရောက် မြန်မာများ ပြည်ပရောက် မြန်မာများ ဆိုသည်မှာ မြန်မာနိုင်ငံမှ ကမ္ဘာ့အခြားဒေသများသို့ ပြောင်းရွှေ့အခြေချနေထိုင်သော မိသားစုများနှင့် တစ်ဦးချင်းများကို ရည်ညွှန်းသည်။